दिल्ली समेत 13 राज्यों में आज तेज़ आंधी तूफान का अलर्ट जारी किया गया है. मौसम विभाग के मुताबिक आंधी तूफान के साथ बारिश भो हो सकती है, दिल्ली और चंडीगढ़ के अलावा जम्मू कश्मीर, हिमाचल , पश्चिमी यूपी, उत्तराखंड, पंजाब, हरियाणा और पूर्वोत्तर के राज्यों के लिए भी अलर्ट जारी किया है. तेज़ आंधी-तूफान और बारिश को लेकर मौसम विभाग की चेतावनी के बाद हरियाणा सरकार ने दूर-दराज इलाकों में सात-आठ मई को सभी निजी और सरकारी स्कूल बंद रखने का फैसला किया है.